**Prísľub vo forme záväzku pri poskytnutí konzulárnej ochrany vo forme repatriácie**

Ja, (celé meno a priezvisko občana SR veľkými tlačenými písmenami)

....….........................................................................................................................................................................

narodený(á) v ................................. držiteľ(-ka) cestovného pasu/dokladu totožnosti č. ........................................

vydaného v ............................................ trvale bytom .............................................................................................

týmto **žiadam** Ministerstvo zahraničných vecí a európskych záležitostí Slovenskej republiky podľa ustanovenia § 14g ods. 7 v spojení s ustanovením ods. 4 písm. e) zákona č. 151/2010 Z. z. o zahraničnej službe a o zmene a doplnení niektorých zákonov v znení neskorších predpisov (ďalej len „zákon o zahraničnej službe“) **o poskytnutie konzulárnej ochrany pri repatriácii**. Som si vedomý(á), že konzulárna ochrana sa podľa ustanovenia § 14g ods. 13 zákona o zahraničnej službe poskytuje **na základe dohody s Českou republikou**, na základe ktorej **sa zaväzujem vycestovať z územia Českej republiky** po ukončení bezprostredného tranzitu z miesta vstupu na územie Českej republiky na hraničný priechod so Slovenskou republikou. Súčasne sa zaväzujem nosiť počas celého času tranzitu rúško alebo mať prekryté horné dýchacie cesty iným spôsobom (nos, ústa). V prípade tranzitu pozemnou cestou musia byť zastávky obmedzené na najnižšiu možnú mieru.

**V prípade porušenia tohto záväzku sa zaväzujem** na požiadanie Ministerstva zahraničných vecí a európskych záležitostí Slovenskej republiky **splatiť ekvivalent všetkých nákladov na účely repatriácie alebo v súvislosti s repatriáciou mojej osoby a mojich rodinných príslušníkov**, ktorí ma sprevádzali a zaplatiť všetky príslušné konzulárne poplatky súvisiace s repatriáciou.

Súčasne **vyhlasujem** na svoju vlastnú zodpovednosť, že:

1. sú mi známe povinnosti vyplývajúce z platných a účinných opatrení Úradu verejného zdravotníctva Slovenskej republiky pri ohrození verejného zdravia, najmä týkajúcich sa karanténneho opatrenia,
2. strpím umiestnenie v určenom zariadení Ministerstva vnútra SR na dobu nevyhnutnú na vykonanie laboratórnej diagnostiky COVID-19 na účel výkonu karanténneho opatrenia a následne, po zistení negatívneho výsledku sa podrobím izolácii v domácom prostredí v celkovej dobe spoločne 14 dní,
3. súhlasím, aby mi v určenom zariadení Ministerstva vnútra SR boli odobrané biologické vzorky na zistenie ochorenia COVID-19,
4. som si vedomý, že za nedodržanie povinnej 14-dňovej karantény mi môže byť uložená pokuta až do výšky 1 659 eur, resp. mi hrozí trestné stíhanie v zmysle paragrafu 163 Trestného zákona za šírenie nebezpečnej nákazlivej ľudskej choroby.

Svojím podpisom potvrdzujem, že som si vedomý(á), že podľa ustanovenia § 14g ods. 8 zákona o zahraničnej službe **môže** Ministerstvo zahraničných vecí a európskych záležitostí SR poskytnutie konzulárnej ochrany **odmietnuť**, **ak** občan Slovenskej republiky, ktorému sa poskytuje konzulárna ochrana pri repatriácii, neposkytuje súčinnosť, nepodieľa sa na riešení situácie, konzulárnu ochranu zneužil, uviedol nepravdivé informácie alebo zavádzajúce informácie alebo požaduje ochranu nad rámec možností diplomatickej misie a konzulárneho úradu.

**Ochrana osobných údajov**

Za účelom repatriácie občanov SR Ministerstvo zahraničných vecí a európskych záležitostí Slovenskej republiky ako prevádzkovateľ spracúva osobné údaje žiadateľa uvedené v prísľube a ďalšie, ktoré sú nevyhnutné na dosiahnutie účelu spracúvania. Osobné údaje sú spracúvané na základe zákonnej povinnosti prevádzkovateľa, pričom spracúvanie je nevyhnutné na ochranu životne dôležitých záujmov dotknutých osôb. Osobné údaje môžu byť poskytnuté Ministerstvu vnútra Slovenskej republiky a Ministerstvu zdravotníctva Slovenskej republiky.  Osobné údaje nebudú predmetom cezhraničného prenosu.

Viac informácií o spôsobe spracúvania osobných údajov je dostupných na <http://www.mzv.sk/cestovanie/covid19/repatriacia>. Kontakt na zodpovednú osobu prevádzkovateľa: [ochranaudajov@mzv.sk](mailto:ochranaudajov@mzv.sk).

Dátum........................................... Podpis...........................................

V...................................................